חברת Vulcan Cyber (וולקן סייבר) המפתחת פלטפורמה לניהול אוטומטי של חולשות אבטחה, מודיעה היום (ד’) על השלמת סבב גיוס A בהיקף 10 מיליון דולר. הסבב הובל על ידי Top Eleven Ventures, ובהשתתפות המשקיעה הנוכחית, YL Ventures. החברה מתכננת להשתמש בכספי הגיוס כדי להרחיב את הפעילות העסקית בצפון אמריקה והגדלת צוות המחקר והפיתוח.
מייד לאחר זיהוי של מתקפות ופירצות לארגון, צוות האבטחה צריך לפעול כדי לחסום את אותן חולשות. אבל כל מי שעובד בארגון יודע שלא פעם הטיפול אורך זמן רב. וולקן רוצה להביא את עולם האוטומציה גם לעולם הסייבר: הפלטפורמה של החברה מתחברת למערכות האבטחה, IT ו-DevOps, ואוספת נתונים מהם, ובשילוב מנוע אנליזות, מספקת תובנות בנוגע לחלושות האבטחה הקריטיות ביותר לתיקון. עד כה נשמע סטנדרטי למדי.
לאחר מכן, הפלטפורמה היא זו שמתעדפת ומדרגת את עשרות אלפי החולשות השונות שעשויות להתגלות בארגון שלכם, ולאחר מכן מתכננת ומבצעת תהליכי ולדיציה לטיפול בחולשות האבטחה בצורה אוטומטית. בנוסף, היא מציעה תיקונים אוטומטיים כמו עדכוני אבטחה, שינוי קונפיגורציות, שינויי הרשאות ופתרונות נוספים. כך, אתם יכולים לצמצם את הזמן שבין גילוי החולשה לבין הטיפול בה. יניב בר דיין, מנכ”ל וולקן, מסר בשיחה עם גיקטיים כי: “וולקן אינה מתקינה דבר ברשת של הארגון, אלא משתמשת בכלים הקיימים בארגון כדי להוביל לפתרון, מה שמאפשר הטמעה והתקנה פשוטה מאוד של הפתרון…וולקן היום מתממשקת עם מעל 50 כלים שונים מעולמות אבטחת המידע, ענן, DevOps ו-IT, כדי לאפשר לכל ארגון לנהל באופן אוטומטי את תהליך תיקון החולשות, מבלי להחליף את המערכות הקיימות המשמשות את הארגון ביום יום”.
בחברה מדווחים שספקית שירות איחסון נתונים בענן שהשתמשה במוצר שלה הצליחה לתקן יותר מ-40% מהחולשות הידועות בתוך פחות מחודש. עופר שרייבר, שותף בקרן ההון סיכון YL Ventures אשר הובילה את סבב הסיד בוולקן סייבר, ציין כי “המסע של וולקן הוא אחד המדהימים שראיתי. רק כשנה חלפה מאז שוולקן החלה את דרכה. לאחר שחקרה את הבעיה לעומק באמצעות שיחות עם יותר ממאה חברות אמריקאיות, הטכנולוגיה של וולקן כבר מחוללת מהפכה באופן שבו לקוחותיה מתמודדים עם חולשות ידועות. וולקן סייבר מאפשרת ללקוחות שלה לתקן חולשות בהיקף ובמהירות שלא נראו קודם לכן. אנו נרגשים לחבור לקרן ההון סיכון Ten Eleven Ventures ולהמשיך לתמוך בהתרחבות החברה בארה”ב”.
3 תגובות על "לתקן חולשות אבטחה בצורה אוטומטית: Vulcan Cyber גייסה 10 מיליון דולר"
סקריפט שעושה Patching.איך לא חשבו על זה קודם?